La 9-an de januaro 2024, **armita konflikto ekis en Ekvadoro** implikante la registaron de la lando kaj plurajn organizitajn krimajn grupojn, plejparte *Los Choneros*.

Armitaj atakoj estis raportitaj ĉie en Guayaquil, kiuj okazis en malliberejoj, merkatoj, vojoj kaj universitatoj. La grandskalaj atakoj estis kombinaĵo de reagoj al la fuĝo de la gvidanto de Los Choneros en Guayaquil,  kaj prezidanto Daniel Noboa deklaranta krizostato kaj poste stato de interna milito .

Fono
----

Ekde 2018, Ekvadoro alfrontis historian ondon de perforto ĉar la lando fariĝis kritika transitpunkto por narkota komerco, ĉefe de kokaino, kaj tial organizitaj krimgrupoj konkuras por kontrolo de kontrabandvojoj kaj malliberejoj, dum kiuj centoj da malliberuloj estis mortigitaj en bataloj ene de malliberejoj. 

En 2019, amasaj tumultoj ekis en respondo al la severŝparadaj mezuroj.  La 10-an de oktobro, la ĉefurbo Kito estis transkurita de la manifestacianoj kaj devigis prezidanton Lenin Moreno translokigi la registaron la Guayaquil.  La reveno de fuelsubvencioj finis tiujn konfliktojn. 

La 7-an de januaro 2024, la gvidanto de Los Choneros, José Adolfo Macías Villamar, eskapis el malliberejo en Guayaquil je la tago de lia planita translokigo al maksimumsekureca malliberejo. La okazaĵoj estis raportitaj la venontan tagon fare de la aŭtoritatoj, kun akuzoj kontraŭ du gardistoj. 

Sekvante la fuĝon, prezidanto Daniel Noboa deklaris krizostato kiu daŭros 60 tagojn , kaj donis al aŭtoritatoj la aŭtoritaton suspendi la rajtojn de homoj kaj permesi al la militistaro mobilizi ene de la malliberejoj. Tumultoj formiĝis en malliberejoj ĉie en Ekvadoro  inkluzive de serio de atakoj, kaj specife eksplodo proksime de la hejmo de la prezidanto de la kasacia kortumo.  En la nokto de la 8-a de januaro, kvar policanoj estis kidnapitaj en Kito kaj Kevedo. Laŭ la Washington Post, analizistoj diris, ke la atakoj eble estis instigitaj, almenaŭ parte, de lastatempa enketo pri rilatoj inter narkotistoj, krimaj bandoj kaj politikaj agentoj. La operacio, nomita "Metastasis" (Metastazo), baziĝas sur la politika tagordo de Noboa. Pli ol dudek sekurecaj oficistoj kaj juĝistoj en Ekvadoro estis arestitaj en decembro 2023 pro kvazaŭa krima agado favore al drogkomerco.

Referencoj
----------

1. ↑   Ecuador in complete chaos as gunmen take over TV station and terrorize college campus (angle) (9 January 2024). Arkivita el la originalo je 10 January 2024. Alirita 9 January 2024.
2. 1 2 3 .  Ecuador declares 'internal armed conflict' as gunmen take over live TV broadcast (angle) (2024-01-09). Arkivita el la originalo je 9 January 2024. Alirita 2024-01-09.
3. 1 2 3   A notorious Ecuadorian gang leader vanishes from prison and authorities investigate if he escaped (8 January 2024). Arkivita el la originalo je 8 January 2024. Alirita 9 January 2024.
4. 1 2  Schmidt, Samantha, "Ecuador TV station stormed by gunmen, president declares state of conflict",  *Washington Post*, 2024-01-10. (en-US)
5. ↑  "Ecuador: indigenous protesters paralyze roads in fifth day of anti-austerity unrest",  *The Guardian*, 2019-10-07. (en-GB)
6. ↑   Protesters move into Ecuador's capital; president moves out. Arkivita el la originalo je 10 October 2019. Alirita 10 October 2019.
7. ↑  "Se deroga oficialmente el Decreto 883",  *Infórmate y Punto*, 14 October 2019. (hispane)

 Arkivigite je 2019-10-15 per la retarkivo Wayback Machine
8. ↑   Gunmen in Ecuador fire shots on live TV as country hit by series of violent attacks (9 January 2024). Arkivita el la originalo je 10 January 2024. Alirita 9 January 2024.
9. ↑   Ecuador declares state of emergency after narco boss escapes prison (angle) (8 January 2024). Arkivita el la originalo je 10 January 2024. Alirita 9 January 2024.
10. ↑  Toque de queda, cuatro policías secuestrados y jefe criminal prófugo: La crítica situación que vive Ecuador

Eksteraj ligiloj
----------------


|  |  |
| --- | --- |
| Bibliotekoj | * PeEnEo: 850487
 |